**PARTNERI KINNITUSKIRI**

/kuupäev digiallkirjas/

Käesoleva kinnituskirjaga kinnitab projekti partner

**Kaitsevägi**, registrikood 70008641, asukoht Juhkentali 58, Tallinn 15007, mida esindab  
Kaitseväe Akadeemia põhimääruse alusel Kaitseväe Akadeemia ülema asetäitja  
Kaitseväe Akadeemia ülema ülesannetes kolonel Raul Järviste

haridus- ja teadusministri 21.08.2024. a määruse nr 24 „Teadusuuringute mõju suurendamine ning teadusasutuste ja kõrgkoolide institutsionaalse teadmussiirde suutlikkuse toetamine (Astra+)” § 12 lg-s 5 nimetatud asjaolusid.

1. **Kinnitus**
   1. Partner kinnitab oma osalust projektis „TULEVIK - Teadustulemuste rakendumise edendamine akadeemilises keskkonnas teadmussiirde, äriarenduse ja innovatsioonijuhtimise oskuste parendamise kaudu“.
   2. Partner kinnitab, et on teadlik:
      1. toetuse saamisega seotud kohustustest.
      2. toetuse saamisega seotud andmete avalikustamisest ja taotlemisega seotud info kasutamisest ÜSS2021\_2027 § 17 kohase hindamise läbiviimise korral;
      3. projektile määratud toetuse vähendamise alustest ja tagasinõutud toetuse tagasimaksmise kohustusest;
      4. projekti elluviimise kontrollidest ja auditeerimistest.
   3. Partner volitab juhtpartnerit Tartu Ülikooli esitama konsortsiumi nimel taotlust.

Koostööpartneri õigused: Osaleda „TULEVIK - Teadustulemuste rakendumise edendamine akadeemilises keskkonnas teadmussiirde, äriarenduse ja innovatsioonijuhtimise oskuste parendamise kaudu“ tegevustes, programmis sh selle väljatöötamises ja elluviimises vastavalt projekti tegevuskavale.

Koostööpartneri kohustused: viia läbi projektis ettenähtud tegevused, arvestades projektitaotluses toodud koostööpartneri eelarvet.

Astra+ tegevus 2 projektis on toetuse määr 100%, ent partnerid, kes tegevusi ellu viivad ja seonduvaid kulusid teevad, peavad arvestama, et võimalikud kaasnevad abikõlbmatud kulud (nt käibemaks), tuleb neil katta omavahenditest. Täpne nimekiri abikõlbmatutest kuludest on ära toodud Astra+ meetme määruse § 6 lõikes 4 (<https://www.riigiteataja.ee/akt/127082024004>).

Positiivse rahastusotsuse saamisel sõlmitakse projekti elluviimiseks konsortsiumleping, kus sätestatakse partnerite detailsemad õigused ja kohustused.

/allkirjastatud digitaalselt/

Raul Järviste

Kolonel

Kaitseväe Akadeemia ülema asetäitja

Kaitseväe Akadeemia ülema ülesannetes